CELEX: 32020D2048
Language: lv
Date: 2020-12-08 00:00:00
Title: Politikas un drošības komitejas Lēmums (KĀDP) 2020/2048 (2020. gada 8. decembris), ar ko pagarina Eiropas Savienības Pārraudzības misijas Gruzijā (EUMM Georgia) misijas vadītāja pilnvaru termiņu (EUMM GEORGIA/2/2020)

14.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 420/21
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/2048
         (2020. gada 8. decembris),
         ar ko pagarina Eiropas Savienības Pārraudzības misijas Gruzijā (EUMM Georgia) misijas vadītāja pilnvaru termiņu (EUMM GEORGIA/2/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (1), un jo īpaši tā 10. panta 1. punktu,
         tā kā:
         
                     (1)
                  
                  
                     Ievērojot Lēmumu 2010/452/KĀDP, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgus lēmumus Eiropas Savienības Pārraudzības misijas Gruzijā (EUMM Georgia) politiskās kontroles un stratēģiskās vadības nodrošināšanai, tostarp lēmumu iecelt misijas vadītāju.
                  
               
                     (2)
                  
                  
                     PDK 2020. gada 11. februārī pieņēma Lēmumu (KĀDP) 2020/200 (2), ar ko Marek SZCZYGIEL kungu iecēla par EUMM Georgia misijas vadītāju no 2020. gada 15. marta līdz 2020. gada 14. decembrim.
                  
               
                     (3)
                  
                  
                     Padome 2020. gada 3 decembrī pieņēma Lēmumu (KĀDP) 2020/1990 (3), ar ko EUMM Georgia misijas termiņu pagarina no 2020. gada 15. decembra līdz 2022. gada 14. decembrim.
                  
               
                     (4)
                  
                  
                     Savienības Augstais pārstāvis ārlietās un drošības politikas jautājumos ir ierosinājis pagarināt EUMM Georgia misijas vadītāja Marek SZCZYGIEL kunga pilnvaru termiņu no 2020. gada 15. decembra līdz 2021. gada 14. decembrim,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Pārraudzības misijas Gruzijā (EUMM Georgia) misijas vadītāja Marek SZCZYGIEL kunga pilnvaru termiņu pagarina no 2020. gada 15. decembrim līdz 2021. gada 14. decembrim.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2020. gada 15. decembra.
         
         
            Briselē, 2020. gada 8. decembrī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 213, 13.8.2010., 43. lpp.
         
         
            (2)  Politikas un drošības komitejas Lēmums (KĀDP) 2020/200 (2020. gada 11. februāris) par Eiropas Savienības Pārraudzības misijas Gruzijā (EUMM Georgia) misijas vadītāja iecelšanu un ar ko atceļ Lēmumu (KĀDP) 2018/2075 (EUMM Georgia/1/2020) (OV L 42, 14.2.2020., 15. lpp.).
         
            (3)  Padomes Lēmums (KĀDP) 2020/1990 (2020. gada 3. decembris), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia (OV L 411, 7.12.2020., 1. lpp.).